చెన్నై, నవంబరు 14(ఆంధ్రజ్యోతి): తమిళనాడులో మరో ప్రేమోన్మాది పెట్రేగిపోయాడు. తనను పెళ్లి చేసుకునేందుకు నిరాకరించిందన్న అక్కసుతో యువతిని ఆమె ఇంట్లోనే సజీవ దహనం చేశాడు. అడ్డొచ్చిన ఆమె తల్లి, సోదరి కూడా గాయాలపాలై ఆస్పత్రిలో ప్రాణాలతో పోరాడుతున్నారు. శివారుప్రాంతం ఆదంబాక్కంలో సోమవారం రాత్రి ఈ దారుణం జరిగింది. ఆదంబాక్కంకు చెందిన ఇందూజ(23), వేళచ్చేరిలోని ఏరికరై వీధికి చెందిన ఆకాశ్కు పాఠశాల రోజుల నుంచి పరిచయముంది. ఇంజినీరింగ్ రెండో సంవత్సరంలో కళాశాల మానేసిన ఆకాశ్ ప్రవర్తన మంచిది కాదని తెలుసుకుని ఇందూజ అతనికి దూరంగా ఉంటోంది. సోమవారం రాత్రి 8.30గంటలకు ఇందూజ ఇంటికి వెళ్లి తనను పెళ్లి చేసుకోవాలని గొడవపడ్డాడు. ఇందూజ తల్లి రేణుక, ఇంజినీరింగ్ ఆఖరి సంవత్సరం చదువుతున్న చెల్లి నివేదా అతడిని అడ్డుకొనేందుకు ప్రయత్నించారు. ఈలోపు ఆకాశ్ తనతో తెచ్చిన టర్బైన్ ఆయిల్ను ఆ ముగ్గురిపై కుమ్మరించి నిప్పంటించాడు. తీవ్రగాయాలపాలైన ఇందూజ అక్కడికక్కడే ప్రాణాలు కోల్పోయింది.
chennai, navambaru 14(aandhrajyoti): tamilanaadulo maro premonmadi petregipoyadu. tananu pelli chesukunenduku niraakarinchindanna akkasutho yuvatini aame intlone sajeeva dahanam cheshaadu. addochina aame talli, sodari kuudaa gayalapalai aaspatrilo praanaalatoe poraadutunnaaru. sivaarupraantam aadambaakkamlo somavaram raatri ee daarunam jarigindi. aadambaakkamku chendina indooja(23), velacheriloni erikarai veedhiki chendina aakaasku paatasaala rojula nunchi parichayamundi. ingineering rendo samvatsaramlo kalasala maanesina aakash pravartana manchidi kaadani telusukuni indooja ataniki dooramgaa untondi. somavaram raatri 8.30gantalaku indooja intiki velli tananu pelli chesukovalani godavapaddaadu. indooja talli renuka, ingineering akhari samvatsaram chaduvutunna chelli niveda atadini addukonenduku prayatninchaaru. eelopu aakash tanatho tecchina turbine aayilnu aa mugguripai kummarinchi nippantinchaadu. teevragaayaalapaalaina indooja akkadikakkade praanaalu kolpoyindi.